**คู่มือโครงการเสริมสร้างและพัฒนาศักยภาพองค์กรเกษตรกร**

**และโครงการส่งเสริมเคหกิจเกษตรเพื่อความมั่นคงด้านอาหารในครัวเรือนและชุมชน   
(โครงการสร้างความเข้มแข็งกลุ่มการผลิตด้านการเกษตร)**

**ประจำปีงบประมาณ พ.ศ. 2563**

**1. ความเชื่อมโยง**

1. ยุทธศาสตร์ชาติระยะ 20 ปี ยุทธศาสตร์ที่ 4 : ด้านการสร้างโอกาสและความเสมอภาคทางสังคม

ประเด็นยุทธศาสตร์ : การลดความเหลื่อมล้ำ สร้างความเป็นธรรมในทุกมิติ

ประเด็นยุทธศาสตร์ชาติย่อย : ปรับโครงสร้างเศรษฐกิจฐานราก

2. แผนแม่บทภายใต้ยุทธศาสตร์ชาติ : (16) เศรษฐกิจฐานราก แผนย่อย : การสร้างสภาพแวดล้อมและกลไกที่ส่งเสริมการพัฒนาเศรษฐกิจฐานราก

3. แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ 3 การสร้างความเข้มแข็งทางเศรษฐกิจและแข่งขันได้อย่างยั่งยืน ข้อ 3 แนวทางการพัฒนาที่มีความสำคัญสูงและสามารถผลักดันสู่การปฏิบัติ ข้อ 3.2 การเสริมสร้างและพัฒนาขีดความสามารถในการแข่งขันของภาคการผลิตและบริการ 3.2.1 การพัฒนาภาคการเกษตร 4) เสริมสร้างขีดความสามารถการผลิตในห่วงโซ่อุตสาหกรรมเกษตร (1) เสริมสร้างศักยภาพของสถาบันเกษตรกรและการรวมกลุ่ม

4. แผนปฏิรูปประเทศ : ด้านเศรษฐกิจ

5. กลยุทธ์หน่วยงาน : พัฒนาเกษตรกรและองค์กรเกษตรให้มีความเข้มแข็ง มีความมั่นคงในอาชีพและสามารถพึ่งพาตนเองได้ตามแนวทางเศรษฐกิจพอเพียง

6. ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2563 : ยุทธศาสตร์ที่ 4   
ด้านการสร้างโอกาสและความเสมอภาคทางสังคม (4.2) การพัฒนาความเสมอภาคและส่งเสริมเศรษฐกิจ  
ฐานราก (4.2.1) ส่งเสริมการพัฒนาศักยภาพของเกษตรกรเพื่อเตรียมไปสู่การเป็นผู้ประกอบการในอนาคต เพิ่มขีดความสามารถของเกษตรกรให้เป็นเกษตรกรยุคใหม่ที่เข้าถึงข้อมูลข่าวสารและความรู้ ทั้งทางด้านเทคโนโลยี การจัดการ และการตลาด สามารถพึ่งพาตนเองในการพัฒนา มีทักษะในการประกอบการ มีความรู้ ความสามารถในด้านบัญชีการผลิต การควบคุมต้นทุน การเพิ่มประสิทธิภาพการผลิต และจัดการคุณภาพและมาตรฐานผลผลิตของตน และสามารถเข้าถึงช่องทางการตลาดที่หลากหลายได้ ส่งเสริมการใช้เทคโนโลยี  
ที่ทันสมัยและประยุกต์ใช้ผลงานวิจัยเพื่อพัฒนาเกษตรกรปราดเปรื่อง (Smart Farmer) รวมทั้งพัฒนากลุ่มเป้าหมายทั้งแกนนำ ทายาทเกษตรกร เกษตรกรในปัจจุบัน และคนในกลุ่มที่จะเข้าสู่ภาคเกษตรในอนาคต

7. นโยบายรัฐบาลหลัก ด้านที่ 7 การพัฒนาสร้างความเข้มแข็งจากฐานราก

8. นโยบายเร่งด่วน ด้านที่ 4 : การให้ความช่วยเหลือเกษตรกรและพัฒนานวัตกรรม

**2. หลักการและเหตุผล**

กระทรวงเกษตรและสหกรณ์ได้กำหนดนโยบายและแนวทางการดำเนินงาน ภายใต้แผนพัฒนาการเกษตรในช่วงแผนพัฒนาเศรษฐกิจและสังคมแห่งชาติ ฉบับที่ 12 (พ.ศ.2560 – 2564) ในยุทธศาสตร์ที่ 2 การสร้างความเป็นธรรมและลดความเหลื่อมล้ำในสังคม โดยเพิ่มศักยภาพชุมชน และเศรษฐกิจฐานรากให้มีความเข้มแข็ง เพื่อให้ชุมชนพึ่งพาตนเองและได้รับส่วนแบ่งผลประโยชน์ทางเศรษฐกิจมากขึ้น ซึ่งนโยบายหลักในการพัฒนาประเทศได้ให้ความสำคัญกับการพัฒนาเกษตรกรและสถาบันเกษตรกร ให้สามารถพึ่งพาตนเอง พร้อมๆ ไปกับการพัฒนาขีดความสามารถในการผลิตการจัดการสินค้าเกษตรให้มีคุณภาพ ปลอดภัย ตลอดทั้งห่วงโซ่อุปทาน เน้น “Value–Based Economy” ในลักษณะทำน้อยได้มาก (Do less get more) การพัฒนาสินค้าเกษตรเพื่ออุตสาหกรรม และส่งเสริมให้เกษตรกรและสถาบันเกษตรกรทำการเกษตรแบบผู้ประกอบการ ตามโมเดลประเทศไทย 4.0 (Thailand 4.0) โดยการนำนโยบายสู่การปฏิบัติในพื้นที่ให้สอดคล้องกับยุทธศาสตร์การพัฒนาของจังหวัดและกลุ่มจังหวัดเพื่อให้เกิดความเหมาะสมแต่ละสภาพพื้นที่ และเกิดประโยชน์สูงสุดต่อเกษตรกร มีการกำหนดแนวทางด้านการพัฒนาเกษตรกร องค์กรเกษตรกรในการเสริมสร้างศักยภาพผู้นำเกษตรกรและเครือข่ายทั้งในด้านการบริหารจัดการการผลิต การตลาดสินค้าเกษตร รวมไปถึงส่งเสริมให้เกิดการลดต้นทุนและขยายโอกาสทางการแข่งขันเพื่อเข้าสู่ประชาคมเศรษฐกิจอาเซียน

การส่งเสริมและพัฒนาเกษตรกรและองค์กรเกษตรกรให้เข้มแข็งและสามารถพึ่งพาตนเองได้นั้น   
ต้องเกิดจากกระบวนการเรียนรู้ร่วมกันภายในกลุ่ม องค์กรและชุมชนในการดำเนินกิจกรรมต่าง ๆ ทั้งในระดับของการพึ่งพาตนเองและในระดับของการแข่งขัน โดยยึดเกษตรกรเป็นศูนย์กลางของการพัฒนา กลไกหนึ่ง  
ที่สนับสนุนให้เกษตรกรและองค์กรเกษตรกรได้รับการพัฒนาอย่างเต็มความสามารถไปสู่เป้าหมายดังกล่าว   
นั่นคือ การนำเอากระบวนการจัดตั้งกลุ่ม การบริหารจัดการกลุ่มในขั้นพื้นฐานไปสู่การเชื่อมโยงเครือข่าย   
การมีส่วนร่วม การเสริมสร้างกระบวนการแลกเปลี่ยนเรียนรู้ระหว่างเกษตรกรให้ช่วยเหลือเกื้อกูลกัน ให้มีความสามารถในการแสวงหาข้อมูล การวิเคราะห์ปัญหา กำหนดแนวทางในการพัฒนา และการจัดการกับทรัพยากรในท้องถิ่นอย่างชาญฉลาด รวมทั้งการนำองค์ความรู้ ภูมิปัญญาท้องถิ่น นวัตกรรม และเทคโนโลยีการผลิตที่เป็นมิตรต่อสิ่งแวดล้อมบนฐานความคิดริเริ่มสร้างสรรค์มาใช้ในการสร้างมูลค่าเพิ่มสินค้า  
และผลิตภัณฑ์เกษตรมาประยุกต์ในการขับเคลื่อนการพัฒนางานส่งเสริมการเกษตรซึ่งก่อให้เกิดเครือข่าย  
ความร่วมมือทั้งในด้านเชิงธุรกิจและสังคม นอกจากนี้การพัฒนาคุณภาพชีวิตเกษตรกรยังต้องคำนึงถึงการมีสุขภาวะที่ดีซึ่งได้ต้องอาศัยระบบการผลิตอาหารที่ปลอดภัยหรือระบบอาหารที่ยั่งยืน การส่งเสริมความมั่นคง  
ด้านอาหารจะต้องดำเนินการหลายกิจกรรม เช่น การผลิต การปรุงประกอบอาหาร ถนอมอาหาร การจัดเลี้ยง การจัดหา/สำรองอาหารในภาวะปกติและยามวิกฤต การใช้ประโยชน์จากแหล่งอาหารและการจัดทำบ้านเกษตรสมบูรณ์เป็นวิธีการหนึ่งที่จะช่วยให้เกิดความมั่นคงด้านอาหาร

ดังนั้น การดำเนินการเพื่อการพัฒนาองค์กรเกษตรกรให้เข้มแข็งเพื่อให้ชุมชนพึ่งพาตนเองได้และได้รับส่วนแบ่งผลประโยชน์ทางเศรษฐกิจอย่างเท่าเทียม ทั้งเครือข่ายในสาขาอาชีพและเครือข่ายหลากหลายสาขาอาชีพด้านสหวิชาชีพ ที่เกี่ยวข้องทางการเกษตรที่มีจุดมุ่งหมายเพื่อการพัฒนาการเกษตร สนับสนุนให้เกิดผู้นำเกษตรกรที่มีความสามารถเข้ามามีส่วนร่วมในเวทีของการบริหารงานเกษตรในระดับต่าง ๆ ได้อย่างมีประสิทธิภาพ โดยมุ่งหวังว่าจะเกื้อหนุน ให้เกิดการเสริมสร้างความเข้มแข็งแก่กลุ่ม องค์กรเกษตรกร เพื่อการพัฒนาทางการเกษตรและสังคมเกษตรกรอย่างสร้างสรรค์และยั่งยืนต่อไป

**3.วัตถุประสงค์**

3.1 ส่งเสริมและสนับสนุนให้องค์กรเกษตรกร (กลุ่มส่งเสริมอาชีพการเกษตร กลุ่มแม่บ้านเกษตรกร และกลุ่มยุวเกษตรกร) มีการรวมกลุ่มและสร้างเครือข่ายในการดำเนินกิจกรรม เพื่อเสริมสร้างและพัฒนาให้องค์กรเกษตรกรมีความเข้มแข็ง และมีความสามารถในการบริหารจัดการกลุ่มอย่างยั่งยืน และเสริมเสร้างศักยภาพของชุมชนในการพึ่งตนเองและการพึ่งพากันเอง

3.2 ส่งเสริมและพัฒนาความรู้ ความสามารถ ทักษะของสมาชิกองค์กรเกษตรกร (กลุ่มส่งเสริมอาชีพการเกษตร กลุ่มแม่บ้านเกษตรกร และกลุ่มยุวเกษตรกร) ในการดำเนินงานส่งเสริมเคหกิจเกษตรเพื่อความมั่นคงทางด้านอาหารในระดับชุมชน ทำให้เกิดการปรับเปลี่ยนพฤติกรรมในระดับครัวเรือน เพื่อเพิ่มขีดความสามารถในการจัดการวางแผนชีวิต สุขภาพ ครอบครัว การเงิน และอาชีพ

3.3 พัฒนากลุ่ม/องค์กรเกษตรกรที่มีศักยภาพให้เป็นแหล่งเรียนรู้ต้นแบบ เพื่อเป็นกลไกในการจัดการเรียนรู้รวมถึงการถ่ายทอดองค์ความรู้ขยายผลสู่ชุมชน และเครือข่าย

**4. เป้าหมาย/สถานที่ดำเนินการ**

ดำเนินการในพื้นที่จังหวัดพิจิตร โดยมีกลุ่มเป้าหมาย ดังนี้

4.1 กลุ่มส่งเสริมอาชีพการเกษตร จำนวน 5 กลุ่ม และเกษตรกรสมาชิกกลุ่มส่งเสริมอาชีพการเกษตร จำนวน 75 ราย /อ.วังทรายพูน อ.ตะพานหิน อ.บางมูลนาก อ.สากเหล็ก และ อ.สามง่าม

4.2 กลุ่มแม่บ้านเกษตรกร จำนวน 1 กลุ่ม สมาชิกกลุ่มแม่บ้านเกษตรกร 20 ราย /อ.สากเหล็ก

4.3 กลุ่มยุวเกษตรกร จำนวน 12 กลุ่ม และสมาชิกกลุ่มยุวเกษตรกร จำนวน 180 ราย /ทุกอำเภอ

**5. กิจกรรม และวิธีการดำเนินงาน**

**5.1 ส่งเสริมและพัฒนากลุ่มส่งเสริมอาชีพการเกษตรให้มีความเข้มแข็ง**

สำนักงานเกษตรจังหวัดร่วมกับสำนักงานเกษตรอำเภอวังทรายพูน อำเภอตะพานหิน อำเภอ บางมูลนาก อำเภอสากเหล็ก และอำเภอสามง่าม คัดเลือกกลุ่มส่งเสริมอาชีพการเกษตร จำนวน 5 กลุ่ม ดังนี้

1) คัดเลือกกลุ่มส่งเสริมอาชีพการเกษตร จำนวน 1 กลุ่ม ที่เป็น Smart Groupตามเกณฑ์การ ประเมินศักยภาพกลุ่มส่งเสริมอาชีพการเกษตร และมีจำนวนสมาชิกที่ผ่านการประเมินเป็น Smart Farmer หรือ Smart Farmer Model ไม่น้อยกว่า 15 รายเพื่อพัฒนาเป็นกลุ่มต้นแบบ (Smart Group Model) โดยพิจารณาคัดเลือกกลุ่มส่งเสริมอาชีพการเกษตรที่มีผลงานเด่นซึ่งสอดคล้องกับพืชยุทธศาสตร์และพื้นที่ของจังหวัดเป็นลำดับแรก รองลงมาให้พิจารณากลุ่มส่งเสริมอาชีพการเกษตรที่มีศักยภาพในการบริหารจัดการและมีความพร้อมในการพัฒนาต่อยอดเป็นแหล่งเรียนรู้

2) พัฒนากลุ่มให้เป็น Smart Group จำนวน 1 กลุ่ม โดยคัดเลือกกลุ่มส่งเสริมอาชีพการเกษตร ที่มีความสนใจ มีศักยภาพ และพร้อมที่จะพัฒนาสู่ Smart Group หรือคัดเลือกได้จากกลุ่มที่เคยเข้าร่วมโครงการ ในปี 2559 – 2562 ที่ยังไม่ผ่านการประเมินเป็น Smart Group หรือเป็นกลุ่มใหม่ที่มีศักยภาพ ในการบริหารจัดการและมีความพร้อมในการพัฒนาสู่การเป็น Smart Group และมีคุณสมบัติตามที่กำหนด ไม่น้อยกว่า 10 ราย

3) สมาชิกกลุ่มฯ ที่ได้รับคัดเลือกทั้ง 5 กลุ่ม จะต้องเข้ารับการประเมินตนเองตามคุณสมบัติ Smart Farmer ตามเกณฑ์ประเมินคุณสมบัติของ Smart Farmer ของกระทรวงเกษตรและสหกรณ์

**5.1.1 จัดกระบวนการเรียนรู้ ระยะที่ 1 เพื่อวิเคราะห์ศักยภาพและจัดทำแผนพัฒนากลุ่มส่งเสริมอาชีพการเกษตร สู่ Smart Group และจัดทำ IFPP รายกลุ่ม**

สำนักงานเกษตรจังหวัดร่วมกับสำนักงานเกษตรอำเภอดำเนินการจัดกระบวนการเรียนรู้ ให้แก่สมาชิกของกลุ่มส่งเสริมอาชีพการเกษตร 5 กลุ่ม กลุ่มละ 15 ราย โดยเน้นให้กลุ่ม/องค์กรเกษตรกร  
เป็นศูนย์กลางและออกแบบการเรียนรู้ด้วยตนเอง จำนวน 1 ครั้ง โดยมีเนื้อหา/หลักสูตร เกี่ยวกับการวิเคราะห์ศักยภาพของกลุ่ม จัดทำแผนการเรียนรู้ แผนการดำเนินกิจกรรมของกลุ่ม และแผนการผลิตรายบุคคล (IFPP) รวมถึงเชื่อมโยงแผนการผลิตรายบุคคล (IFPP) สู่การจัดทำแผนกิจกรรมกลุ่ม เพื่อพัฒนาศักยภาพของกลุ่ม

ทั้งนี้ ขอความร่วมมือเจ้าหน้าที่ประชาสัมพันธ์ให้สมาชิกกลุ่มส่งเสริมอาชีพการเกษตร  
ขึ้นทะเบียนเกษตรกร (ทบก.) (ถ้าครัวเรือนของสมาชิกกลุ่มส่งเสริมอาชีพการเกษตรรายใดมีการขึ้นทะเบียนแล้วให้เพิ่มข้อมูลของสมาชิกรายนั้นในส่วนของสมาชิกครัวเรือน) และให้เจ้าหน้าที่ทำการบันทึกผลการประเมินตนเองก่อนการเรียนรู้ของเกษตรกร ลงระบบฐานข้อมูล www.thaismartfarmer.net

- ให้จังหวัดรายงานผลการดำเนินงานในข้อ 5.1.1 ให้กรมส่งเสริมการเกษตรทราบ ภายในเดือนมกราคม 2563 (แบบ กสอ.1 และกสอ.2)

**5.1.2 จัดกระบวนการเรียนรู้ ระยะที่ 2 เพื่อพัฒนาองค์ความรู้และทักษะการเป็นผู้ประกอบการ เกษตรตามแผน IFPP**

สำนักงานเกษตรจังหวัดร่วมกับสำนักงานเกษตรอำเภอดำเนินการจัดกระบวนการเรียนรู้ ให้แก่สมาชิกของกลุ่มส่งเสริมอาชีพการเกษตร จำนวน 1 ครั้ง โดยคัดเลือกจากสมาชิกกลุ่ม จำนวน 5 กลุ่ม กลุ่มละ 10 ราย ที่ผ่านการประเมินคุณสมบัติเป็น Smart Farmer มีความพร้อมและมีศักยภาพในการพัฒนา  
สู่การเป็นผู้ประกอบการ โดยมีเนื้อหา/หลักสูตร เกี่ยวกับการพัฒนาองค์ความรู้และทักษะการเป็นผู้ประกอบการเกษตรตามตามประเด็นในแผน IFPP และแผนกิจกรรมกลุ่มที่ได้วิเคราะห์ไว้จากการจัดกระบวนการเรียนรู้ ระยะที่ 1 (ข้อ 5.1.1)

**5.2 เสริมสร้างและพัฒนาศักยภาพกลุ่มแม่บ้านเกษตรกร**

**5.2.1 พัฒนากลุ่มแม่บ้านเกษตรกรเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน**

เป้าหมาย สำนักงานเกษตรจังหวัดร่วมกับสำนักงานเกษตรอำเภอสากเหล็ก คัดเลือกกลุ่มแม่บ้านเกษตรกรที่มีศักยภาพ สามารถพัฒนาเป็นแหล่งเรียนรู้ต้นแบบได้ จำนวน 1 กลุ่ม ไม่น้อยกว่า 20 ราย

ขั้นตอนการดำเนินงาน

สำนักงานเกษตรจังหวัดร่วมกับสำนักงานเกษตรอำเภอสากเหล็ก จัดกระบวนการเรียนรู้ 2 ระยะ โดยแต่ละระยะควรห่างกันไม่น้อยกว่า 2 สัปดาห์ เพื่อพัฒนากลุ่มแม่บ้านเกษตรกรเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน ดังนี้

1) จัดกระบวนการเรียนรู้ ระยะที่ 1 ประเมินสถานการณ์ วิเคราะห์พื้นที่ และจัดทำแผนการพัฒนาเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน จำนวน 20 ราย 1 วัน งบประมาณ 4,000 บาท

วิธีการดำเนินงาน สำนักงานเกษตรจังหวัดร่วมกับสำนักงานเกษตรอำเภอ ดำเนินการ ดังนี้

1.1) ให้ผู้เข้าร่วมโครงการฯ ทุกคนดำเนินการ ดังนี้

(1) ขึ้นทะเบียนเกษตรกร (ทบก.) ซึ่งถ้าหากครัวเรือนของสมาชิกกลุ่มแม่บ้านเกษตรกรรายใดมีการขึ้นทะเบียนแล้ว ให้เพิ่มข้อมูลของสมาชิกรายนั้นในส่วนของสมาชิกครัวเรือน ในกรณีที่เกษตรกรที่เข้าร่วมโครงการฯ ไม่มีพื้นที่การเกษตร ไม่ต้องขึ้นทะเบียนเกษตรกร

(2) จัดทำแบบประเมินตนเอง ด้วยแบบฟอร์มการประเมินคุณสมบัติของ Smart Farmer และให้เจ้าหน้าที่ผู้รับผิดชอบระดับจังหวัด บันทึกลงระบบฐานข้อมูล [www.thaismartfarmer.net](http://www.thaismartfarmer.net) ด้วย   
ในกรณีที่เกษตรกรที่เข้าร่วมโครงการฯ ไม่สามารถขึ้นทะเบียนเกษตรกรได้ ตามเหตุผลข้อ (1) ให้เกษตรกรทำแบบประเมินคุณสมบัติของ Smart Farmer แต่ไม่ต้องบันทึกลงระบบฐานข้อมูล

(3) วิเคราะห์ศักยภาพเพื่อจัดทำแผนการผลิตรายบุคคล และแผนการผลิตรายกลุ่ม ด้วยแบบแผนการผลิตรายบุคคล (IFPP)

2) จัดให้ผู้เข้าร่วมโครงการร่วมกันประเมินและวิเคราะห์สถานการณ์กลุ่ม ตัวอย่างเช่น ศักยภาพกลุ่มที่สามารถพัฒนาเป็นแหล่งเรียนรู้ในด้านใดได้บ้าง จุดเด่นและจุดด้อยของสถานที่ วิทยากร   
และการให้บริการ ความต้องการในการส่งเสริมและพัฒนาเพิ่มเติม องค์ความรู้ที่มีอยู่และสามารถถ่ายทอด  
ต่อได้ องค์ความรู้ที่ต้องการเพิ่มเติม วัสดุอุปกรณ์และเครื่องมือเครื่องใช้ที่มีอยู่และต้องการเพิ่มเติม เป็นต้น

3) รวบรวมและสรุปข้อมูลต่าง ๆ ตามข้อ (2) เพื่อนำมาใช้ประกอบการจัดทำแผนพัฒนากลุ่มเป็นแหล่งเรียนรู้ต้นแบบ

4) จัดทำแผนพัฒนากลุ่มเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน โดยจะต้องดำเนินการพัฒนาเป็นแหล่งเรียนรู้เป็นแผนฯ ภายใต้กรอบกิจกรรม 4 กิจกรรมหลัก สามารถเลือกได้ตามความต้องการและความชำนาญของกลุ่ม ดังนี้

4.1) กิจกรรมการจัดการและวิทยาการหลังการเก็บเกี่ยว (Postharvest management)

4.2) กิจกรรมการคัดคุณภาพ (grading) และการพัฒนาบรรจุภัณฑ์ (Packaging)

4.3) กิจกรรมการเพิ่มมูลค่าผลผลิตเกษตร

4.4) กิจกรรมการเกษตรผสมผสานที่เน้นการสร้างความมั่นคงด้านอาหาร

5) คัดเลือกวิทยากรประจำแหล่งเรียนรู้ ตามแผนการพัฒนากลุ่มฯ ในข้อ 4) โดยในแต่ละแหล่งเรียนรู้ต้องมีวิทยากรหลัก ไม่น้อยกว่า 3 คน และวิทยากรผู้ช่วย ไม่น้อยกว่า 5 คน

6) จัดทำแผนการจัดซื้อเครื่องมือ/อุปกรณ์ที่จำเป็นในการพัฒนากลุ่มเป็นแหล่งเรียนรู้ต้นแบบ ให้สอดคล้องกับแผนการพัฒนากลุ่มฯ ในข้อ (4)

7) เจ้าหน้าที่ผู้รับผิดชอบโครงการฯ ระดับจังหวัดและระดับอำเภอ ร่วมกันประเมินความเข้มแข็งขององค์กรเกษตรกร (แบบประเมินความเข้มแข็งขององค์กรเกษตรกรสู่ Smart Group)   
ซึ่งประเมินใน 6 ด้าน ต่อไปนี้

7.1) ด้านการบริหารจัดการกลุ่ม

7.2) ด้านการบริหารทุนและทรัพยากร

7.3) ด้านการจัดการสินค้าและบริการ

7.4) ด้านการพัฒนาความรู้ความสามารถของสมาชิกและองค์กรเกษตรกร

7.5) ด้านผลประโยชน์ต่อสมาชิก

7.6) ด้านการให้ความสำคัญกับชุมชน

8) สำนักงานเกษตรอำเภอร่วมกับสำนักงานเกษตรจังหวัด จัดทำแบบรายงาน กมบ.1 และส่งให้กรมส่งเสริมการเกษตรภายในเดือนมกราคม 2563

9) สำนักงานเกษตรอำเภอร่วมกับสำนักงานเกษตรจังหวัด จัดทำแบบประเมินแหล่งเรียนรู้ต้นแบบ ตามแบบรายงาน กมบ.2ก เพื่อประเมินก่อนการดำเนินการ และสรุปผลการประเมินส่งให้กรมส่งเสริมการเกษตร ภายในเดือนมกราคม 2563

องค์ความรู้ที่จำเป็น เจ้าหน้าที่ผู้รับผิดชอบโครงการฯ จำเป็นจะต้องมีความรู้ในเรื่องต่าง ๆ ดังนี้

(1) การจัดกระบวนการเรียนรู้

(2) การประเมินสถานการณ์และวิเคราะห์พื้นที่

(3) การจัดทำแผนการผลิตรายบุคคล และแผนการผลิตรายกลุ่ม ด้วยแบบแผนการผลิตรายบุคคล (IFPP)

(4) การจัดทำแผนพัฒนาเกษตรกร/องค์กรเกษตรกร

(5) การสร้างและพัฒนาแหล่งเรียนรู้ในชุมชน

ผลที่เกิดขึ้น (Output)

ผลที่จะได้รับจากการดำเนินงานจัดกระบวนการเรียนรู้ในระยะที่ 1 ประกอบด้วย

(1) ผลการประเมินคุณสมบัติ Smart Farmer ของเกษตรกรผู้เข้าร่วมโครงการ

(2) แผนการผลิตรายบุคคล และแผนการผลิตรายกลุ่ม ของเกษตรกร/  
กลุ่มเกษตรกรผู้เข้าร่วมโครงการ

(3) การขึ้นทะเบียนเกษตรกร หรือเพิ่มรายชื่อในสมาชิกครัวเรือนเกษตรกรในระบบทะเบียนเกษตรกร

(4) แผนพัฒนากลุ่มเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน

(5) รายชื่อวิทยากรประจำแหล่งเรียนรู้ ไม่น้อยกว่า 3 คน และวิทยากรผู้ช่วย   
ไม่น้อยกว่า 5 คน

1.2) จัดกระบวนการเรียนรู้ ระยะที่ 2 เพื่อพัฒนาทักษะการเป็นวิทยากรแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน จำนวน 20 ราย 1 วัน งบประมาณ 4,000 บาท

วิธีดำเนินงาน

1) เตรียมการคัดเลือกหัวข้อ/ประเด็นการพัฒนา และวิทยากร เพื่อพัฒนาทักษะ  
การเป็นวิทยากรประจำแหล่งเรียนรู้ตามแผนการพัฒนากลุ่มฯ ที่ได้จากการจัดกระบวนการเรียนรู้ในระยะที่ 1 นอกจากนี้ยังสามารถพัฒนาองค์ความรู้อื่น ๆ ที่จำเป็น ตามความต้องการของวิทยากรประจำแหล่งเรียนรู้และสมาชิกกลุ่ม

2) จัดกระบวนการเรียนรู้ให้แก่เกษตรกรที่เข้าร่วมโครงการฯ เพื่อพัฒนาทักษะ  
การเป็นวิทยากรแหล่งเรียนรู้ ทั้งนี้จะต้องเน้นหนักในเรื่องการฝึกทักษะ/ทดลองฝึกปฏิบัติจริง โดยเฉพาะ  
ในวิทยากรกรหลักและวิทยากรผู้ช่วยที่ได้รับการคัดเลือกจากระยะที่ 1

3) สรุปบทเรียนในการจัดกระบวนการเรียนรู้ เพื่อเป็นองค์ความรู้สำหรับการถ่ายทอดความรู้ให้แก่วิทยากรประจำแหล่งเรียนรู้รุ่นต่อไป

องค์ความรู้ที่จำเป็น เจ้าหน้าที่ผู้รับผิดชอบโครงการฯ จำเป็นจะต้องมีความรู้ในเรื่องต่าง ๆ ดังนี้ (ศึกษารายละเอียดเพิ่มเติมได้ที่ภาคผนวก)

(1) การพัฒนาวิทยากรประจำแหล่งเรียนรู้

(2) ทักษะการเป็นวิทยากรกระบวนการ

(3) ทักษะการเรียนรู้ของผู้ใหญ่

ผลที่เกิดขึ้น (Output)

(1) หัวข้อ/ประเด็น และวิทยากรในถ่ายทอดความรู้เรื่องการพัฒนาทักษะการเป็นวิทยากรประจำแหล่งเรียนรู้

(2) สมาชิกกลุ่มแม่บ้านเกษตรกรที่เข้าร่วมโครงการฯ มีทักษะและสามารถเป็นวิทยากรประจำแหล่งเรียนรู้ได้

(3) องค์ความรู้ในเรื่องการพัฒนาวิทยากรประจำแหล่งเรียนรู้ ที่ได้จากการถอดบทเรียน

ขั้นตอนหลังการดำเนินงาน

เมื่อเสร็จสิ้นการดำเนินงานในกิจกรรมที่ 5.2.1 ให้สำนักงานเกษตรจังหวัดร่วมกับสำนักงานเกษตรอำเภอ ติดตามและประเมินผลการดำเนินงาน รายงานผลการดำเนินงานเชิงปริมาณตาม ระบบ e-project (ก.1/1) และผลการดำเนินงานเชิงคุณภาพตามแบบ กสก. (กิจกรรมเสริมสร้างและพัฒนาศักยภาพกลุ่มแม่บ้านเกษตรกร)

**5.2.2 พัฒนาศักยภาพกลุ่มแม่บ้านเกษตรกรเพื่อเตรียมความพร้อมสู่ Smart Group**

เป้าหมาย สมาชิกกลุ่มแม่บ้านเกษตรกรอำเภอสากเหล็ก บึงนาราง และบางมูลนาก อำเภอละ 1 กลุ่มๆ ละ 10 ราย

ขั้นเตรียมการ สำนักงานเกษตรจังหวัดร่วมกับสำนักงานเกษตรอำเภอสากเหล็ก บึงนาราง และบางมูลนาก ดำเนินการดังนี้

1) ประชาสัมพันธ์รายละเอียดและกิจกรรมที่เกี่ยวข้องกับโครงการฯ ให้กลุ่มเป้าหมายและชุมชนทราบ

2) คัดเลือกกลุ่มแม่บ้านเกษตรกรที่จะเข้าร่วมโครงการฯ ตามจำนวนกลุ่มเป้าหมายที่ได้รับ กลุ่มละ 10 คน (**ไม่ให้ซ้ำกับกลุ่มที่เข้าร่วมโครงการฯ ปีงบประมาณ 2562**) โดยพิจารณาจาก กลุ่มแม่บ้านเกษตรกรที่มีศักยภาพ เพื่ออบรมเตรียมความพร้อมสู่ การพัฒนาให้เป็น Smart Group ในปีต่อไปได้ ทั้งนี้กลุ่มเป้าหมาย 10 คนที่จะเข้าร่วมโครงการฯ สามารถพิจารณาคัดเลือกจากกลุ่มเดียวกัน หรือต่างกลุ่มกันได้

ขั้นตอนการดำเนินงาน สำนักงานเกษตรจังหวัดร่วมกับสำนักงานเกษตรอำเภอสากเหล็ก บึงนาราง และบางมูลนาก ดำเนินการจัดกระบวนการเรียนรู้ จำนวน 2 ครั้ง

1) จัดกระบวนการเรียนรู้ ครั้งที่ 1 เพื่อประเมินสถานการณ์ วิเคราะห์พื้นที่ จัดทำแผน  
การพัฒนากลุ่มสู่ Smart Group งบประมาณ กลุ่มละ 2,000 บาท

1.1 ให้ผู้เข้าร่วมโครงการฯ ทุกคน ดำเนินการ

1) ขึ้นทะเบียนเกษตรกร (ทบก.) ซึ่งถ้าหากครัวเรือนของสมาชิกกลุ่มแม่บ้านเกษตรกรรายใดมีการขึ้นทะเบียนแล้ว ให้เพิ่มข้อมูลของสมาชิกรายนั้นในส่วนของสมาชิกครัวเรือน ในกรณีที่เกษตรกรที่เข้าร่วมโครงการฯ ไม่มีพื้นที่การเกษตร ไม่ต้องขึ้นทะเบียนเกษตรกร

2) จัดทำแบบประเมินตนเอง ด้วยแบบฟอร์มการประเมินคุณสมบัติของ Smart Farmer (แบบฟอร์มและรายละเอียด) และให้เจ้าหน้าที่ผู้รับผิดชอบระดับจังหวัด บันทึกลงระบบฐานข้อมูล [www.thaismartfarmer.net](http://www.thaismartfarmer.net) ด้วย ในกรณีที่เกษตรกรที่เข้าร่วมโครงการฯ ไม่สามารถขึ้นทะเบียนเกษตรกรได้ ตามเหตุผลข้อ 1) ให้เกษตรกรทำแบบประเมินคุณสมบัติของ Smart Farmer แต่ไม่ต้องบันทึกลงระบบฐานข้อมูล

3) วิเคราะห์ศักยภาพกลุ่มและจัดทำแผนการผลิตรายกลุ่ม ด้วยแบบแผนการผลิตรายบุคคล (IFPP)

1.2 เจ้าหน้าที่ผู้รับผิดชอบโครงการฯ ระดับจังหวัดและระดับอำเภอ ร่วมกันประเมินความเข้มแข็งขององค์กรเกษตรกรเพื่อพัฒนา สู่ Smart Group และสรุปผลการประเมินก่อนดำเนินโครงการฯ (แบบประเมินความเข้มแข็งขององค์กรเกษตรกรสู่ Smart Group) ซึ่งประเมินใน 6 ด้าน ต่อไปนี้

1) ด้านการบริหารจัดการกลุ่ม

2) ด้านการบริหารทุนและทรัพยากร

3) ด้านการจัดการสินค้าและบริการ

4) ด้านการพัฒนาความรู้ความสามารถของสมาชิกและองค์กรเกษตรกร

5) ด้านผลประโยชน์ต่อสมาชิก

6) ด้านการให้ความสำคัญกับชุมชน

1.3 จัดกระบวนการเรียนรู้เพื่อประเมินและวิเคราะห์สถานการณ์กลุ่ม ตัวอย่างเช่น ศักยภาพกลุ่ม จุดแข็ง จุดอ่อน ข้อจำกัด และโอกาสของกลุ่ม จำนวนเงินกองทุนของกลุ่ม การบริหารจัดการกลุ่ม ความต้องการในการส่งเสริมและพัฒนาเพิ่มเติม องค์ความรู้ที่มีอยู่และองค์ความรู้ที่ต้องการเพิ่มเติม ประเด็นในการพัฒนากลุ่มเพื่อเตรียมความพร้อมสู่ Smart Group เป็นต้น

1.4 รวบรวมและสรุปข้อมูลต่าง ๆ ตามข้อ 1.2 เพื่อนำมาใช้ประกอบการจัดทำแผนพัฒนากลุ่มสู่ Smart Group

1.5 จัดทำแผนการดำเนินงานเพื่อการพัฒนากลุ่มสู่ Smart Group ตามผลการวิเคราะห์สถานการณ์กลุ่มในข้อ 1.2 และ 1.3

องค์ความรู้ที่จำเป็น

(1) การประเมินสถานการณ์และวิเคราะห์พื้นที่

(2) การจัดทำแผนพัฒนาเกษตรกร/องค์กรเกษตรกร

(3) การจัดกระบวนการเรียนรู้

(4) การจัดทำแผนการผลิตรายกลุ่ม ด้วยแบบแผนการผลิตรายบุคคล (IFPP)

ผลที่เกิดขึ้น (Output)

(1) ผลการประเมินคุณสมบัติ Smart Farmer ของเกษตรกรผู้เข้าร่วมโครงการ

(2) แผนการผลิตรายกลุ่ม ของกลุ่มเกษตรกรผู้เข้าร่วมโครงการ

(3) การขึ้นทะเบียนเกษตรกร หรือเพิ่มรายชื่อในสมาชิกครัวเรือนเกษตรกรในระบบทะเบียนเกษตรกร

(4) ผลการประเมินความเข้มแข็งขององค์กรเกษตรกรเพื่อพัฒนา สู่ Smart Group ก่อนเข้าร่วมโครงการฯ

(5) แผนการดำเนินงานเพื่อการพัฒนากลุ่มสู่ Smart Group

2) จัดกระบวนการเรียนรู้ ครั้งที่ 2 เพื่อพัฒนาศักยภาพกลุ่มสู่ Smart Group งบประมาณ กลุ่มละ 2,000 บาท

วิธีการดำเนินงาน

(1) เตรียมการคัดเลือกหัวข้อ/ประเด็นการพัฒนา และวิทยากร ตามแผน การดำเนินงานการพัฒนาศักยภาพกลุ่มสู่ Smart Group จากการจัดกระบวนการเรียนรู้ ครั้งที่ 1

(2) จัดกระบวนการเรียนรู้ตามประเด็นในข้อ (1) ให้แก่เกษตรกรที่เข้าร่วมโครงการฯ   
เพื่อพัฒนาพัฒนาศักยภาพกลุ่มสู่ Smart Group

(3) ถอดบทเรียนในการจัดกระบวนการเรียนรู้ เพื่อเป็นองค์ความรู้สำหรับการถ่ายทอดความรู้ให้แก่สมาชิกรุ่นต่อไปหรือกลุ่มเครือข่ายอื่น ๆ

องค์ความรู้ที่จำเป็น

(1) การจัดกระบวนการเรียนรู้

(2) การถอดองค์ความรู้และสรุปบทเรียน

ผลที่เกิดขึ้น (Output)

(1) หัวข้อ/ประเด็นการพัฒนา และวิทยากร ตามแผน การดำเนินงานการพัฒนาศักยภาพกลุ่มสู่ Smart Group

(2) กลุ่มแม่บ้านเกษตรกรที่เข้าร่วมโครงการฯ ได้รับการพัฒนาศักยภาพกลุ่มสู่ Smart Group

(3) องค์ความรู้ที่ใช้ในการพัฒนากลุ่มสู่ Smart Group ที่ได้จากการถอดบทเรียน

ขั้นตอนหลังการดำเนินงาน

1) เจ้าหน้าที่ผู้รับผิดชอบโครงการฯ ระดับจังหวัดและระดับอำเภอ ร่วมกันประเมินความเข้มแข็งขององค์กรเกษตรกรเพื่อพัฒนา สู่ Smart Group และสรุปผลหลังการดำเนินโครงการฯ (แบบประเมินความเข้มแข็งขององค์กรเกษตรกรสู่ Smart Group) โดยประเมินใน 6 ด้าน (1) ด้านการบริหารจัดการกลุ่ม (2) ด้านการบริหารทุนและทรัพยากร (3) ด้านการจัดการสินค้าและบริการ (4) ด้านการพัฒนาความรู้ความสามารถของสมาชิกและองค์กรเกษตรกร (5) ด้านผลประโยชน์ต่อสมาชิก (6) ด้านการให้ความสำคัญ กับชุมชน

2) สำนักงานเกษตรจังหวัดร่วมกับสำนักงานเกษตรอำเภอ ติดตามและประเมินผลการดำเนินงาน รายงานผลการดำเนินงานเชิงปริมาณตาม ระบบ e-project (ก.1/1) และผลการดำเนินงาน เชิงคุณภาพตามแบบ กสก. (กิจกรรมเสริมสร้างและพัฒนาศักยภาพกลุ่มแม่บ้านเกษตรกร) พร้อมทั้งสรุปรวบรวมรายงานผลการดำเนินงาน ตามแบบรายงาน กมบ.3 ให้กรมส่งเสริมการเกษตรภายในเดือน มีนาคม 2563

**5.3 เสริมสร้างและพัฒนาศักยภาพกลุ่มยุวเกษตรกร**

**5.3.1 เสริมสร้างและพัฒนากลุ่มยุวเกษตรกรให้มีความเข้มแข็งพัฒนาศักยภาพกลุ่ม ยุวเกษตรกรเพื่อเตรียมความพร้อมสู่ Smart Group**

**1) จัดกระบวนการเรียนรู้เพื่อพัฒนาสู่ Smart Group ต้นแบบ**

**1.1) จัดกระบวนการเรียนรู้เพื่อพัฒนาศักยภาพกลุ่มยุวเกษตรกร**

1.1.1) สำนักงานเกษตรจังหวัดร่วมกับสำนักงานเกษตรอำเภอ ดำเนินการพิจารณาคัดเลือกกลุ่มยุวเกษตรกร เข้าร่วมโครงการ จำนวน 1 กลุ่มๆ ละ 15 ราย พร้อมกำหนดแผนปฏิบัติงานร่วมกัน (โดยพิจารณาคัดเลือกกลุ่มยุวเกษตรกรที่เข้าร่วมโครงการเกษตรเพื่ออาหารกลางวัน อันเนื่องมาจากพระราชดำริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นอันดับแรก)

1.1.2) สำนักงานเกษตรจังหวัดแจ้งแผนปฏิบัติงานให้สำนักงานส่งเสริมและพัฒนาการเกษตรและกรมส่งเสริมการเกษตรทราบ

1.1.3) สำนักงานเกษตรอำเภอดำเนินการจัดกระบวนการเรียนรู้ตามบริบทของพื้นที่ เพื่อพัฒนาศักยภาพกลุ่มยุวเกษตรกร จำนวน 1 กลุ่ม กลุ่มละ 15 ราย โดยเน้นให้กลุ่ม ยุวเกษตรกรเป็นศูนย์กลางและออกแบบการเรียนรู้ด้วยตนเอง จำนวน 1 ครั้ง โดยมีเนื้อหา/ประเด็น/หลักสูตร อาทิ กระบวนการกลุ่มยุวเกษตรกร การวิเคราะห์ศักยภาพของกลุ่ม การจัดทำแผนการเรียนรู้ แผนการดำเนินกิจกรรมของกลุ่ม การจัดกิจกรรมฝึกอบรมถ่ายทอดความรู้ การใช้เทคโนโลยีและนวัตกรรมการเกษตร การฝึกทักษะด้านการเกษตร เคหกิจเกษตร การพัฒนาผลงาน/กิจกรรม การตลาด การอนุรักษ์ทรัพยากรธรรมชาติและสิ่งแวดล้อม เป็นต้น

1.1.4) สำนักงานเกษตรอำเภอ จัดทำรายงานสรุปผลการดำเนินงานให้สำนักงานเกษตรจังหวัดทราบหลังจากเสร็จสิ้นโครงการฯ ไม่เกิน 15 วันทำการ

1.1.5) สำนักงานเกษตรจังหวัด ติดตามและกำกับการดำเนินโครงการฯ พร้อมทั้งจัดทำรายงานสรุปผลการดำเนินงานให้กรมส่งเสริมการเกษตรทราบหลังจากเสร็จสิ้นโครงการฯ   
ไม่เกิน 30 วันทำการ

**1.2) จัดเวทีแลกเปลี่ยนเรียนรู้และสร้างเครือข่ายที่ปรึกษายุวเกษตรกร ระดับจังหวัด**

1.2.1) สำนักงานเกษตรจังหวัดแจ้งแผนปฏิบัติงานให้สำนักงานส่งเสริมและพัฒนาการเกษตรและกรมส่งเสริมการเกษตรทราบ

1.2.2) สำนักงานเกษตรจังหวัด จัดเวทีแลกเปลี่ยนเรียนรู้และสร้างเครือข่ายที่ปรึกษายุวเกษตรกรระดับจังหวัด จำนวน 50 ราย จำนวน 2 ครั้ง โดยมีผู้เข้าร่วมแลกเปลี่ยนเรียนรู้ ประกอบด้วย ที่ปรึกษายุวเกษตรกร และภาคีเครือข่าย อาทิ เจ้าหน้าที่ส่งเสริมการเกษตรระดับอำเภอและจังหวัด ศูนย์บ่มเพาะเกษตรกรรุ่นใหม่ เกษตรกรต้นแบบ อาสาสมัครเกษตรหมู่บ้าน ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) แปลงใหญ่ เป็นต้น

1.2.3) เนื้อหา/ประเด็น อาทิ การสร้างความเข้มแข็งของเครือข่าย การบูรณาการการทำงานกับทุกภาคส่วน การทำความร่วมมือในการพัฒนา/ขับเคลื่อนกลุ่มยุวเกษตรกร แนวทางในการพัฒนากลุ่มยุวเกษตรกร จัดทำเนียบเครือข่ายที่ปรึกษายุวเกษตรกรและภาคีเครือข่ายระดับจังหวัด เป็นต้น

1.2.4) สำนักงานเกษตรจังหวัด ติดตามและกำกับการดำเนินโครงการฯ พร้อมทั้งจัดทำรายงานสรุปผลการดำเนินงานให้กรมส่งเสริมการเกษตรทราบหลังจากเสร็จสิ้นโครงการฯ   
ไม่เกิน 30 วันทำการ

**ผลที่คาดว่าจะได้รับ**

กลุ่มยุวเกษตรกร จังหวัดพิจิตร 12 กลุ่ม (อำเภอละ 1 กลุ่ม) และสมาชิก ยุวเกษตรกร จำนวน 180 ราย สามารถนำองค์ความรู้ ภูมิปัญญาท้องถิ่น เทคโนโลยีและนวัตกรรม พัฒนาศักยภาพของกลุ่มยุวเกษตรกร ทำให้เกิดความเข้มแข็ง มีความสามารถในการบริหารจัดการกลุ่ม รวมทั้งเกิดความเข้มแข็งของเครือข่ายและบูรณาการการทำงานกับทุกภาคส่วนในการขับเคลื่อนกลุ่มยุวเกษตรกรให้ยั่งยืน

**5.4 การส่งเสริมความมั่นคงด้านอาหารในระดับชุมชน**

**5.4.1 ส่งเสริมเคหกิจเกษตรเพื่อสร้างความมั่นคงด้านอาหารระดับชุมชน**

1)สำนักงานเกษตรจังหวัดร่วมกับสำนักงานเกษตรอำเภอวังทรายพูน พิจารณาคัดเลือกพื้นที่เป้าหมายจำนวน 1 กลุ่มๆ ละ 30 ราย ที่มีความเหมาะสมและมีความพร้อมตามหลักเกณฑ์การคัดเลือกพื้นที่ดำเนินงานโครงการฯ ดังนี้

หลักเกณฑ์การคัดเลือกพื้นที่ดำเนินงานโครงการฯ (โดยพิจารณาจากข้อใดข้อหนึ่ง)

1. เป็นพื้นที่เสี่ยงต่อความมั่นคงด้านอาหาร

2. เป็นพื้นที่ที่มีค่าข้อมูลความจำเป็นพื้นฐาน (จปฐ.) ในช่วงแผนพัฒนาเศรษฐกิจและสังคมแห่งชาติฉบับที่ 12 พ.ศ. 2560 – 2564 ต่ำกว่าเกณฑ์มาตรฐาน ในตัวชี้วัด ดังต่อไปนี้

2.1 ด้านสุขภาพดี

2.2 ด้านสภาพแวดล้อม

2.3 การมีงานทำและรายได้

3. เป็นพื้นที่ที่มีการดำเนินงานโครงการเกษตรเพื่ออาหารกลางวัน ตามพระราชดำริสมเด็จพระเทพรัตนราชสุดาฯ สยามบรมราชกุมารี และมีการดำเนินงานกลุ่มยุวเกษตรกร (กรณีที่พื้นที่ดำเนินงานโครงการฯ ไม่มีกลุ่มแม่บ้านเกษตรกร ให้รวมกลุ่มสตรีในภาคการเกษตรในพื้นที่ แล้วจัดตั้งเป็นกลุ่มแม่บ้านเกษตรกร โดยให้ดำเนินการตามคู่มือจัดตั้งกลุ่มแม่บ้านเกษตรกร และระเบียบกรมส่งเสริมการเกษตรว่าด้วยคณะกรรมการกลุ่มแม่บ้านเกษตรกร พ.ศ. 2557)

2) สำนักงานเกษตรอำเภอ ดำเนินการขึ้นทะเบียนเกษตรกร (ทบก.) ให้แก่สมาชิกกลุ่มแม่บ้านเกษตรกรในพื้นที่ดำเนินงานโครงการฯ หากว่าครัวเรือนสมาชิกกลุ่มแม่บ้านเกษตรกรมีการขึ้นทะเบียนแล้วให้เพิ่มข้อมูลของสมาชิกกลุ่มแม่บ้านเกษตรกรรายนั้นในส่วนของสมาชิกครัวเรือน และในกรณีที่เกษตรกรที่ เข้าร่วมโครงการฯ ไม่มีพื้นที่การเกษตร ไม่ต้องขึ้นทะเบียนเกษตรกร

3) จัดกระบวนการเรียนรู้ระยะที่ 1 สร้างการรับรู้ วิเคราะห์พื้นที่ และจัดทำแผนสร้างความมั่นคงด้านอาหารระดับชุมชน

วัตถุประสงค์ : สร้างการรับรู้เรื่องการส่งเสริมความมั่นคงด้านอาหารในครัวเรือนและชุมชน ประเมินสถานการณ์เพื่อวิเคราะห์พื้นที่ และจัดทำแผนสร้างความมั่นคงด้านอาหารในครัวเรือนและชุมชน

สถานที่จัดกระบวนการเรียนรู้

(1) ที่ทำการกลุ่มเป้าหมายที่ทำการคัดเลือก

(2) ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในพื้นที่ (3) สถานที่อื่นๆ เช่น โรงเรียน ศาลาประชาคมหมู่บ้าน และวัด เป็นต้น

บุคคลเป้าหมายและงบประมาณ : สมาชิกกลุ่มแม่บ้านเกษตรและคนในชุมชนที่เข้าร่วมโครงการฯ จำนวน 30 ราย จำนวน 1 ครั้ง ๆ ละ ๆ 1 วัน งบประมาณ 6,000 บาท

องค์ความรู้ที่จำเป็น

(1) การประเมินสถานการณ์และวิเคราะห์พื้นที่

(2) การจัดทำแผนพัฒนาการเกษตรแบบมีส่วนร่วม

(3) การจัดกระบวนการเรียนรู้

(4) การวิเคราะห์สถานการณ์ด้านการเกษตร

(5) การประเมินคุณสมบัติ Smart Farmer และแนวทางการบันทึกข้อมูลในระบบเกษตรกรปราดเปรื่อง (www.thaismartfarmer.net)

(6) การจัดทำแผนการผลิตรายบุคคล (IFPP)

เครื่องมือที่ใช้จัดกระบวนการฯ : เช่น บัตรคำ แผนผังต้นไม้ แผนที่ความคิด (Mind Map) แผนที่อาหารชุมชน ปฏิทินอาหาร เส้นแบ่งเวลา (Time Line) การวิเคราะห์สถานการณ์ (SWOT) แผนการผลิตรายบุคคลและกลุ่ม (IFPP) แบบประเมินความเข้มแข็งขององค์กรเกษตรกรเพื่อพัฒนาสู่Smart Group และแบบฟอร์มการประเมินผลความมั่นคงด้านอาหารในครัวเรือนและชุมชน เป็นต้น

ขั้นเตรียมการ

สำนักงานเกษตรจังหวัดร่วมกับสำนักงานเกษตรอำเภอ ดำเนินการ ดังนี้

(1) ประชุมชี้แจงทำความเข้าใจขั้นตอนการดำเนินงานโครงการฯ แก่ทีมงาน และเจ้าหน้าที่ผู้เกี่ยวข้อง

(2) แจ้ง วัน เวลา และสถานที่ในการจัดกระบวนการเรียนรู้ระยะที่ 1 แก่กลุ่มเป้าหมายและชุมชนทราบ

ขั้นตอนการดำเนินงาน

(1) ให้ผู้เข้าร่วมโครงการฯ ทำการประเมินตนเอง ด้วยแบบฟอร์มการสำรวจและประเมินคุณสมบัติ Smart Farmer และเจ้าหน้าที่ผู้รับผิดชอบระดับจังหวัดบันทึกผลลงระบบฐานข้อมูล www.thaismartfarmer.net ด้วย (กรณีเกษตรกรที่เข้าร่วมโครงการฯ ไม่สามารถขึ้นทะเบียนเกษตรกรได้ ให้เกษตรกรทำการประเมินตนเองด้วย แต่ไม่ต้องบันทึกลงระบบฐานข้อมูล)

(2) เจ้าหน้าที่ผู้รับผิดชอบระดับจังหวัดและระดับอำเภอ จัดกระบวนการเรียนรู้ โดยมีเนื้อหา/หลักสูตร เกี่ยวกับการส่งเสริมความมั่นคงด้านอาหารในครัวเรือนและชุมชน การประเมินสถานการณ์เพื่อวิเคราะห์พื้นที่ การจัดทำแผนสร้างความมั่นคงด้านอาหาร และการจัดทำแผนการผลิตรายบุคคล (IFPP)

(3) ให้ผู้เข้าร่วมโครงการฯ ทำการประเมินและสรุปผลความเข้มแข็งขององค์กรเกษตรกรเพื่อพัฒนา สู่ Smart Group ก่อนดำเนินโครงการฯ (ตามแบบประเมินความเข้มแข็งขององค์กรเกษตรกรสู่ Smart Group) และให้เจ้าหน้าที่รวบรวมเก็บรวบรวมแบบฟอร์มฯ เพื่อใช้ในการประเมินผลเมื่อเสร็จสิ้นโครงการฯ

(4) ให้ผู้เข้าร่วมโครงการฯ ทำการประเมินสถานการณ์ความมั่นคงด้านอาหาร ด้วยแบบฟอร์มการประเมินผลความมั่นคงด้านอาหารในครัวเรือนและชุมชน และให้เจ้าหน้าที่เก็บรวบรวมแบบฟอร์มฯ เพื่อใช้ในการประเมินผลเมื่อเสร็จสิ้นโครงการฯ

(5) เจ้าหน้าที่ผู้รับผิดชอบระดับจังหวัด ระดับอำเภอ และผู้เข้าร่วมโครงการฯ รวบรวมข้อมูลที่ได้ในข้อ 3. และทำการวิเคราะห์สถานการณ์ความมั่นคงด้านอาหารในชุมชน

(6) เจ้าหน้าที่ผู้รับผิดชอบระดับจังหวัด ระดับอำเภอ และผู้เข้าร่วมโครงการฯ ร่วมกันจัดทำแผนการสร้างความมั่นคงด้านอาหารในครัวเรือนและชุมชน และจัดทำแผนการผลิตรายบุคคล (IFPP) ตามผลการวิเคราะห์ที่ได้ในข้อ 5)

(7) ผู้เข้าร่วมโครงการฯ ร่วมกันเสนอองค์ความรู้ที่จำเป็นต่อการสร้างความมั่นคงด้านอาหาร และสอดคล้องกับแผนที่ได้ในข้อ 6) เพื่อใช้ในการจัดกระบวนการเรียนรู้ระยะที่ 2

(8) รับสมัครและคัดเลือกครัวเรือนต้นแบบบ้านเกษตรสมบูรณ์เพิ่มพูนสุขภาพ จากผู้ที่เข้าร่วมโครงการฯ อย่างน้อย จำนวน 5 ครัวเรือน จากคุณสมบัติ ดังนี้

- มีความพร้อมและสมัครใจเข้าร่วมเป็นครัวเรือนต้นแบบ

- มีความสามารถในการผลิตอาหารบริโภคในครัวเรือนได้ตลอดปี

- สามารถเป็นแหล่งเรียนรู้/ถ่ายทอดความรู้ให้กับบุคคลอื่นได้

- มีการจัดการบ้านเรือนและสภาพแวดล้อมในการประกอบอาชีพการเกษตรที่ดี

สิ่งที่ได้จากการจัดกระบวนการเรียนรู้ระยะที่ 1

(1) แผนการส่งเสริมความมั่นคงด้านอาหาร ได้แก่ แผนการผลิตรายบุคคล (IFPP)

และแผนกลุ่ม (แปลงรวม)

(2) องค์ความรู้ที่ต้องการ ในการจัดกระบวนการเรียนรู้ระยะที่ 2

(3) ผลการประเมินคุณสมบัติของ Smart Farmer ก่อนเข้าร่วมโครงการฯ

(4) ผลการประเมินความมั่นคงด้านอาหารในครัวเรือนและชุมชน ก่อนเข้าร่วมโครงการฯ

(5) ผลการประเมินความเข้มแข็งขององค์กรเกษตรกรเพื่อพัฒนาสู่Smart Group

(6) รายชื่อครัวเรือนต้นแบบบ้านเกษตรสมบูรณ์เพิ่มพูนสุขภาพ

4) จัดกระบวนการเรียนรู้ระยะที่ 2 พัฒนาทักษะด้านการเกษตรและเคหกิจเกษตร เพื่อสร้างความมั่นคงด้านอาหารระดับชุมชน

วัตถุประสงค์ : พัฒนาทักษะด้านเคหกิจเกษตร เทคโนโลยีการผลิตอาหาร ส่งเสริมการปลูกพืช และการถนอมอาหารเพื่อบริโภคในครัวเรือนและชุมชน

สถานที่จัดกระบวนการเรียนรู้

(1) ที่ทำการกลุ่มเป้าหมายที่ทำการคัดเลือก

(2) ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ในพื้นที่ (3) สถานที่อื่นๆ เช่น โรงเรียน ศาลาประชาคมหมู่บ้าน และวัด เป็นต้น

บุคคลเป้าหมายและงบประมาณ : สมาชิกกลุ่มแม่บ้านเกษตรและคนในชุมชนที่เข้าร่วมโครงการฯ จำนวน 30 ราย จำนวน 1 ครั้งๆ ละๆ 1 วัน งบประมาณ 6,000 บาท

องค์ความรู้ที่จำเป็น

(1) ทักษะการเป็นวิทยากรกระบวนการ

(2) ทักษะการเรียนรู้ของผู้ใหญ่

(3) กระบวนการผลิตอาหารปลอดภัย และการป้องกันกำจัดศัตรูพืชโดยชีววิธี

(4) ความรู้ด้านเคหกิจเกษตร ได้แก่ การประกอบอาหารตามหลักโภชนาการ การถนอมและแปรรูปอาหารเพื่อบริโภคและเพิ่มรายได้ การจัดการบ้านเรือนและการปรับปรุงสภาพแวดล้อมในการประกอบอาชีพ บ้านเกษตรสมบูรณ์เพิ่มพูนสุขภาพ

(5) การสำรองพันธุ์พืชและเมล็ดพันธุ์

รูปแบบการจัดกระบวนการเรียนรู้ฯ : เช่น การบรรยาย การสาธิตและฝึกปฏิบัติ

และการศึกษาดูงาน เป็นต้น

ขั้นเตรียมการ

สำนักงานเกษตรจังหวัดร่วมกับสำนักงานเกษตรอำเภอ ดำเนินการติดต่อ ประสาน และจัดหาวิทยากร ตามแผนฯ ที่ได้จากการจัดกระบวนการเรียนรู้ระยะที่ 1 และแจ้ง วัน เวลา และสถานที่ในการจัดกระบวนการเรียนรู้ระยะที่ 2 แก่กลุ่มเป้าหมายและชุมชนทราบ

ขั้นตอนการดำเนินงาน

เจ้าหน้าที่ผู้รับผิดชอบระดับจังหวัดและระดับอำเภอ ดำเนินการจัดกระบวนการเรียนรู้ให้แก่ผู้เข้าร่วมโครงการฯ เพื่อพัฒนาทักษะด้านเคหกิจเกษตร เทคโนโลยีการผลิตอาหาร ส่งเสริมการปลูกพืช และการถนอมอาหารเพื่อบริโภคในครัวเรือนและชุมชน

**การกำกับ ติดตาม และรายงานผล**

1) สำนักส่งเสริมและพัฒนาการเกษตร ให้คำแนะนำการจัดกระบวนการเรียนรู้ แก่สำนักงานเกษตรจังหวัดและสำนักงานเกษตรอำเภอ

2) สำนักงานเกษตรจังหวัด รายงานผลการดำเนินงานดังนี้

2.1) รายงานผลเชิงปริมาณตาม ระบบ e-project (ก.1/1)

2.2) รายงานผลการดำเนินงานเชิงคุณภาพตามแบบ กสก. (กิจกรรมการส่งเสริมความมั่นคงด้านอาหารในระดับชุมชน)

2.3) รายงานผลการดำเนินงานในข้อ 5.5.2.1 และข้อ 5.5.2.2 ตามแบบ คมค.1 ให้กรมส่งเสริมการเกษตรทราบภายในเดือนกุมภาพันธ์ 2563 หรือทาง E-mail : farmdev62@hotmail.com

**6. แผนปฏิบัติงาน**

| **กิจกรรม/ขั้นตอน** | **แผนปฏิบัติงาน** | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- |
| **ปี 2562** | | | **ปี 2563** | | | | | | | | |
| **ต.ค.** | **พ.ย.** | **ธ.ค.** | **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** |
| **1. ส่งเสริมและพัฒนากลุ่มส่งเสริมอาชีพการเกษตรให้มีความเข้มแข็ง** |  |  |  |  |  |  |  |  |  |  |  |  |
| 1.1 จัดกระบวนการเรียนรู้ ระยะ  ที่ 1 เพื่อวิเคราะห์ศักยภาพและจัดทำแผนพัฒนากลุ่มส่งเสริมอาชีพการเกษตร สู่ Smart Group |  |  | ★ |  |  |  |  |  |  |  |  |  |
| 1.2 จัดกระบวนการเรียนรู้ ระยะที่ 2 เพื่อพัฒนาองค์ความรู้และทักษะการเป็นผู้ประกอบการเกษตรตามแผน IFPP |  |  |  |  | ★ |  |  |  |  |  |  |  |
| **2. เสริมสร้างและพัฒนาศักยภาพกลุ่มแม่บ้านเกษตรกร** |  |  |  |  |  |  |  |  |  |  |  |  |
| 2.1 พัฒนากลุ่มแม่บ้านเกษตรกรเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน |  |  |  |  |  |  |  |  |  |  |  |  |
| 2.1.1 จัดกระบวนการเรียนรู้ ระยะ ที่ 1ประเมินสถานการณ์ วิเคราะห์พื้นที่ และจัดทำแผนการพัฒนาเป็นแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน |  |  | ★ |  |  |  |  |  |  |  |  |  |
| 2.1.2 จัดกระบวนการเรียนรู้ ระยะที่ 2 เพื่อพัฒนาทักษะการเป็นวิทยากรแหล่งเรียนรู้ต้นแบบด้านการพัฒนาคุณภาพชีวิตและเศรษฐกิจครัวเรือน |  |  |  |  | ★ |  |  |  |  |  |  |  |
| 2.2 พัฒนาศักยภาพกลุ่มแม่บ้านเกษตรกรเพื่อเตรียมความพร้อมสู่ Smart Group |  |  |  |  |  |  |  |  |  |  |  |  |
| 2.2.1 จัดกระบวนการเรียนรู้ ครั้งที่ 1 เพื่อประเมินสถานการณ์ วิเคราะห์พื้นที่ จัดทำแผนการพัฒนากลุ่มสู่ Smart Group |  |  | ★ |  |  |  |  |  |  |  |  |  |
| 2.2.2 จัดกระบวนการเรียนรู้ ครั้งที่ 2 เพื่อพัฒนาศักยภาพกลุ่มสู่ Smart Group |  |  |  |  | ★ |  |  |  |  |  |  |  |
| 2.3 พัฒนาบทบาทผู้นำในการขับเคลื่อนงานกลุ่มแม่บ้านเกษตรกร |  |  |  |  |  |  |  |  |  |  |  |  |
| จัดเวทีแลกเปลี่ยนเรียนรู้เพิ่มศักยภาพผู้นำในการขับเคลื่อนงานกลุ่มแม่บ้านเกษตรกร ระดับจังหวัด |  |  |  |  |  | ★ |  |  |  |  |  |  |
| **3. เสริมสร้างและพัฒนาศักยภาพกลุ่ม**  **ยุวเกษตรกร** |  |  |  |  |  |  |  |  |  |  |  |  |
| **3.1 การเสริมสร้างและพัฒนากลุ่ม ยุวเกษตรกรให้มีความเข้มแข็ง** |  |  |  |  |  |  |  |  |  |  |  |  |
| 3.1.1 พัฒนาศักยภาพกลุ่มยุวเกษตรกรเพื่อเตรียมความพร้อมสู่ Smart Group |  |  |  |  |  |  |  |  |  |  |  |  |
| 1. จัดกระบวนการเรียนรู้เพื่อพัฒนาสู่ Smart Group ต้นแบบ |  |  |  |  |  |  |  |  |  |  |  |  |
| (1) จัดกระบวนการเรียนรู้เพื่อพัฒนาศักยภาพกลุ่มยุวเกษตรกร |  |  |  | ★ |  |  |  |  |  |  |  |  |
| (2) จัดเวทีแลกเปลี่ยนเรียนรู้และสร้างเครือข่ายที่ปรึกษายุวเกษตรกรระดับจังหวัด |  |  |  | ★ |  |  |  |  |  |  |  |  |
| **4. การส่งเสริมความมั่นคงด้านอาหารในระดับชุมชน** |  |  |  |  |  |  |  |  |  |  |  |  |
| 4.1 ส่งเสริมเคหกิจเกษตรเพื่อสร้างความมั่นคงด้านอาหารในครัวเรือนและชุมชน |  |  |  |  |  |  |  |  |  |  |  |  |
| 4.1.1 จัดกระบวนการเรียนรู้ระยะที่ 1 สร้างการรับรู้ วิเคราะห์พื้นที่ และจัดทำแผนสร้างความมั่นคงด้านอาหาร  ในครัวเรือนและชุมชน |  |  | ★ |  |  |  |  |  |  |  |  |  |
| 4.1.2 จัดกระบวนการเรียนรู้ระยะที่ 2 พัฒนาทักษะด้านการเกษตรและ  เคหกิจเกษตรเพื่อสร้างความมั่นคง  ด้านอาหารในครัวเรือนและชุมชน |  |  |  |  | ★ |  |  |  |  |  |  |  |

**7. ระยะเวลา**

1 ตุลาคม 2562 – 30 กันยายน 2563

**8. ผลผลิต ผลลัพธ์ ตัวชี้วัด**

**ผลผลิต (Output)**

1) องค์กรเกษตรกร (กลุ่มส่งเสริมอาชีพการเกษตร กลุ่มแม่บ้านเกษตรกร และกลุ่มยุวเกษตรกร) จังหวัดพิจิตร มีการรวมกลุ่ม ได้รับการพัฒนาความรู้ ความสามารถ ทักษะของสมาชิกองค์กรเกษตรกร ให้เป็นผู้ประกอบการด้านการเกษตร ในการจัดทำแผนการผลิตรายบุคคล (IFPP) ประกอบการตัดสินใจดำเนินกิจกรรมกลุ่มเพื่อลดต้นทุน เพิ่มรายได้ ขยายโอกาสทางการแข่งขัน สามารถเพิ่มศักยภาพชุมชน และเศรษฐกิจฐานรากให้มีความเข้มแข็ง รวมถึงการพัฒนาไปสู่การเป็น Smart Farmer และ Smart Group และสร้างเครือข่ายในการดำเนินกิจกรรม มีความเข้มแข็ง และมีความสามารถในการบริหารจัดการกลุ่มอย่างยั่งยืน

2) กลุ่ม/องค์กรเกษตรกร จังหวัดพิจิตร มีศักยภาพเป็นแหล่งเรียนรู้ต้นแบบ สามารถเป็นกลไกในการจัดการเรียนรู้รวมถึงการถ่ายทอดองค์ความรู้ขยายผลสู่ชุมชน และเครือข่าย

3) เกิดการปรับเปลี่ยนพฤติกรรมในระดับครัวเรือน เพื่อเพิ่มขีดความสามารถในการจัดการวางแผนชีวิต สุขภาพ ครอบครัว การเงิน และอาชีพเพื่อสร้างความมั่นคงทางด้านอาหารในระดับชุมชนได้

**ผลลัพธ์ (Outcome)**

องค์กรเกษตรกร (กลุ่มส่งเสริมอาชีพการเกษตร กลุ่มแม่บ้านเกษตรกร และกลุ่มยุวเกษตรกร)   
มีความเข้มแข็งเป็น Smart Group สมาชิกมีส่วนร่วมในการบริหารจัดการกลุ่ม ใน 6 ด้าน ได้แก่ การบริหารจัดการองค์กร การบริหารทุนและทรัพยากร การจัดการผลประโยชน์ของสมาชิก การพัฒนาความรู้ความสามารถของสมาชิกและองค์กรเกษตรกร การให้ความสำคัญกับชุมชน และการบริหารจัดการองค์กร เชิงธุรกิจ มีการรวมกลุ่มและสร้างเครือข่ายในการดำเนินกิจกรรม เพื่อเสริมสร้างและพัฒนาให้องค์กรเกษตรกรมีความเข้มแข็ง มีความสามารถในการบริหารจัดการกลุ่มอย่างยั่งยืน และลดความเหลื่อมล้ำในสังคม โดยเพิ่มศักยภาพชุมชน และเศรษฐกิจฐานรากให้มีความเข้มแข็ง รวมทั้งความมั่นคงทางด้านอาหารในระดับชุมชนเพื่อให้ชุมชนพึ่งพาตนเองได้

**ตัวชี้วัด**

**- เชิงปริมาณ**

1) ร้อยละของจำนวนกลุ่มส่งเสริมอาชีพ และกลุ่มแม่บ้านเกษตรกร ที่มีการพัฒนาศักยภาพและ มีผลการประเมินตามเกณฑ์ประเมินความเข้มแข็งของกลุ่มเพิ่มขึ้น 1 ระดับ

2) ร้อยละของจำนวนสมาชิกกลุ่มส่งเสริมอาชีพและกลุ่มแม่บ้านเกษตรกร มีความสามารถในการบริหารจัดการกลุ่ม ใน 6 ด้าน ต่อไปนี้

- ด้านการบริหารจัดการองค์กร

- ด้านการบริหารทุนและทรัพยากร

- ด้านการจัดการผลประโยชน์ของสมาชิก

- ด้านการพัฒนาความรู้ความสามารถของสมาชิกและองค์กรเกษตรกร

- ด้านการให้ความสำคัญกับชุมชน

- ด้านการบริหารจัดการองค์กรเชิงธุรกิจ

3) ร้อยละของจำนวนสมาชิกกลุ่มยุวเกษตรกร มีความสามารถในการบริหารจัดการกลุ่ม ใน 4 ด้าน ต่อไปนี้

- ด้านการบริหารจัดการองค์กร

- ด้านการบริหารทุนและทรัพยากร

- ด้านการพัฒนาความรู้ความสามารถของสมาชิกและองค์กรเกษตรกร

- ด้านการให้ความสำคัญกับชุมชน

**- เชิงคุณภาพ**

1) สมาชิกองค์กรเกษตรกรมีความรู้ ความเข้าใจในกระบวนการกลุ่ม สามารถบริหารจัดการกลุ่ม โดยการสนับสนุนการพัฒนาความรู้ความสามารถ การดำเนินกิจกรรมตามปัญหาและความต้องการของสมาชิก สร้างเสริมกิจกรรมการพัฒนาเศรษฐกิจฐานรากและการพัฒนาคุณภาพชีวิตของเกษตรกร รวมถึงส่งเสริมให้ใช้แผนการผลิตรายบุคคล (IFPP) เพื่อสร้างช่องทาง/วิธีการลดต้นทุน เพิ่มรายได้ให้กลุ่มของตนเอง รวมทั้งเสริมสร้างทักษะการเป็นผู้ประกอบการด้านการเกษตร และสามารถพัฒนาไปสู่การเป็น Smart Group

2) ชุมชนมีแหล่งแหล่งเรียนรู้ต้นแบบ เพื่อเป็นแหล่งกระจายความรู้และเป็นกลไกการจัดการเรียนรู้ในการพัฒนาศักยภาพให้เกษตรกรในชุมชน

**9. ผลที่คาดว่าจะได้รับ**

องค์กรเกษตรกร (กลุ่มส่งเสริมอาชีพการเกษตร กลุ่มแม่บ้านเกษตรกร และกลุ่มยุวเกษตรกร) จังหวัดพิจิตร มีความสามารถในการวิเคราะห์ข้อมูล กำหนดแนวทางในการพัฒนา การจัดการกับทรัพยากร ในท้องถิ่น รวมทั้งการนำองค์ความรู้ ภูมิปัญญาท้องถิ่น และเทคโนโลยีการผลิตที่เป็นมิตรต่อสิ่งแวดล้อม บนฐานความคิดริเริ่มสร้างสรรค์มาใช้ในการสร้างมูลค่าเพิ่มสินค้าและผลิตภัณฑ์เกษตร เกิดเครือข่ายความร่วมมือทั้งในด้านเชิงธุรกิจและสังคม ตลอดจนการดำเนินการเพื่อการพัฒนาองค์กรเกษตรกรให้เข้มแข็งและยั่งยืน

**10. ผู้รับผิดชอบ**

**กลุ่มส่งเสริมและพัฒนาเกษตรกร**

1. ชื่อ นางพรทิพา ด่านอรุณ

ตำแหน่ง หัวหน้ากลุ่มส่งเสริมและพัฒนาเกษตรกร

โทร. 056 - 990399 ต่อ 107 หรือ 096 – 668-6876

โทรสาร 05 661 3423

2. ชื่อ นางสาวศุภพิชญ์ บุญทั่ง

ตำแหน่ง นักวิชาการส่งเสริมการเกษตรปฏิบัติการ

โทร. 056 - 990399 ต่อ 107 หรือ 095 – 6154142

โทรสาร 05 661 3423

----------------------------------------------------------------------------------