**คู่มือโครงการอาสาสมัครเกษตร**

**ประจำปีงบประมาณ พ.ศ. 2563**

**1. ความเชื่องโยง**

1. ยุทธศาสตร์ชาติระยะ 20 ปี (พ.ศ. 2561 – 2580) ยุทธศาสตร์ที่ 2 ด้านการสร้างความสามารถ ในการแข่งขัน

ประเด็นยุทธศาสตร์ชาติ : เกษตรสร้างมูลค่า

ประเด็นยุทธศาสตร์ชาติย่อย : เกษตรปลอดภัย

2. แผนแม่บทภายใต้ยุทธศาสตร์ชาติ : (3) การเกษตร แผนแม่บทย่อย : เกษตรปลอดภัย

3. แผนพัฒนาเศรษฐกิจและสังคมแห่งชาติ ฉบับที่ 12 ยุทธศาสตร์ที่ (พ.ศ. 2560 – 2564) : การสร้าง ความเข้มแข็งทางเศรษฐกิจและแข่งขันได้อย่างยั่งยืน

4. ยุทธศาสตร์การจัดสรรงบประมาณรายจ่ายประจำปีงบประมาณ พ.ศ. 2563 : ยุทธศาสตร์ที่ 2 ด้านการสร้างความสามารถในการแข่งขัน 2.15 แผนงานพื้นฐานด้านการสร้างความสามารถในการแข่งขัน 2.10.1 สนับสนุนประเด็นยุทธศาสตร์ด้านการสร้างความสามารถในการแข่งขัน ประเด็นที่ 2.1 - 2.8

5. แผนปฏิรูปประเทศ : ด้านเศรษฐกิจ

6. นโยบายรัฐบาล ด้านที่ 5 การพัฒนาเศรษฐกิจและความสามารถในการแข่งขันของไทย

7. นโยบายเร่งด่วน ด้านที่ 4 : การให้ความช่วยเหลือเกษตรกรและพัฒนานวัตกรรม

**2. หลักการและเหตุผล**

ปัจจุบันสถานการณ์มีประชากรที่ประกอบอาชีพเกษตรกรรม จำนวน 7.3 ล้านครัวเรือนทั่วประเทศและต้องเผชิญปัญหาและได้รับความเดือดร้อนต่างๆ ทั้งด้านการผลิต รายได้และคุณภาพชีวิต เนื่องจากการเปลี่ยนแปลงของสภาพสังคมเศรษฐกิจและทรัพยากรธรรมชาติ ตลอดจนภัยธรรมชาติ ได้ส่งผลกระทบทั้งทางตรงและทางอ้อมต่อเกษตรกรเป็นอย่างมากซึ่งการแก้ไขปัญหาดังกล่าว จำเป็นที่แต่ละหมู่บ้านการเกษตรจะต้องมีข้อมูลที่ถูกต้อง มีแผนพัฒนาการเกษตรการประสานงานเพื่อถ่ายทอดเทคโนโลยีการเกษตรที่ดีและเหมาะสม ตลอดจนการเฝ้าระวังและแจ้งเหตุภัยธรรมชาติเหตุการณ์ฉุกเฉินทางการเกษตรต่อหน่วยงานที่รับผิดชอบ ในการที่จะได้ดำเนินการแก้ไข ช่วยเหลือ ได้อย่างทันต่อเหตุการณ์ ในขณะที่อัตรากำลังเจ้าหน้าที่ของกระทรวงเกษตรและสหกรณ์มีแนวโน้มลดน้อยลงทุกปี รวมทั้งภารกิจที่ได้รับมอบหมายในการช่วยเหลือและส่งเสริมเกษตรกรในพื้นที่มีมากขึ้น จึงเป็นสาเหตุทำให้ไม่สามารถดูแลเกษตรกรได้อย่างทั่วถึง กระทรวงเกษตรและสหกรณ์ ได้เล็งเห็นความสำคัญในการบริการแก่เกษตรกรในระดับพื้นที่ของหมู่บ้าน กรมส่งเสริมการเกษตรในฐานะฝ่ายเลขานุการของคณะกรรมการนโยบายได้ดำเนินการคัดเลือกอาสาสมัคเกษตรหมู่บ้าน (อกม.) หมู่บ้านละ 1 คน ทำหน้าที่ประสานงาน ถ่ายทอดความรู้ ให้คำแนะนำแก้ไขปัญหาเบื้องต้นด้านการเกษตร การประชาสัมพันธ์กิจกรรม/โครงการของกระทรวงเกษตรและสหกรณ์แก่ประชาชนในพื้นที่ ตลอดจนการเฝ้าระวังและแจ้งเหตุภัยธรรมชาติเหตุการณ์ฉุกเฉินทางการเกษตรต่อหน่วยงานที่รับผิดชอบ และสนับสนุนให้มีบทบาทในโครงการตามนโยบายสำคัญของรัฐบาลมากยิ่งขึ้น

ปีงบประมาณ 2563 อาสาสมัครเกษตรหมู่บ้าน (อกม.) ที่ได้รับการคัดเลือกให้ดำรงตำแหน่งคณะกรรมการอาสาสมัครเกษตรระดับต่างๆ ซึ่งเป็นไปตามระเบียบกระทรวงเกษตรและสหกรณ์ ว่าด้วย การบริหารอาสาสมัครเกษตร พ.ศ.2560 เพื่อกำหนดแนวทางการพัฒนาและขับเคลื่อนงานอาสาสมัครเกษตร เพื่อขับเคลื่อนงานอาสาสมัครเกษตรให้เป็นรูปธรรมและมีประสิทธิภาพ ตลอดจนการพัฒนาศักยภาพอาสาสมัครเกษตร ให้มีความรู้ ทักษะการปฏิบัติงาน และการสร้างความเข้มแข็งอาสาสมัครเกษตร ในทุกมิติผ่านรูปแบบกระบวนการส่งเสริมให้เกิดเวทีถ่ายทอดความรู้ แลกเปลี่ยนประสบการณ์ และสนับสนุนการรวมกลุ่ม และภาคีเครือข่าย รวมถึงการสร้างขวัญกำลังใจ ยกย่องเชิดชูเกียรติอาสาสมัครเกษตรและอาสาสมัครเกษตรหมู่บ้าน (อกม.) ในรูปแบบต่างๆ ด้วย

**2.วัตถุประสงค์**

2.1 เพื่อเพิ่มศักยภาพให้อาสาสมัครเกษตร/อาสาสมัครเกษตรหมู่บ้าน (อกม.) มีความรู้ความเข้าใจในโครงการสร้างการบริหารงาน และการขับเคลื่อนงานส่งเสริมการเกษตร พร้อมทั้งองค์ความรู้ที่จำเป็นต่อการสนับสนุนภารกิจของกระทรวงเกษตรและสหกรณ์

2.2 เพื่อให้อาสาสมัครเกษตร/อาสาสมัครเกษตรหมู่บ้าน(อกม.) มีระบบการทำงานตามบทบาทหน้าที่ การมีส่วนร่วมในการพัฒนางานส่งเสริมการเกษตรในพื้นที่ และสามารถเชื่อมโยงกับเครือข่ายต่างๆ ได้

2.3 เพื่อเสริมสร้างขวัญ กำลังใจ ในการปฏิบัติงาน ยกย่องเชิดชูเกียรติ ให้แก่อาสาสมัครเกษตร/อาสาสมัครเกษตรหมู่บ้าน(อกม.) ให้โอกาสในการแสดงความเป็นผู้นำ การประชาสัมพันธ์ผลงานจนเป็นที่น่าเชื่อถือและยอมรับของเกษตรกรในพื้นที่

**3. เป้าหมาย/สถานที่ดำเนินการ**

3.1 คณะกรรมการบริหารงานอาสาสมัครเกษตรจังหวัด /จังหวัด

3.2 คณะกรรมการอาสาสมัครเกษตรจังหวัด (อกษจ.) /จังหวัด

3.3 คณะกรรมการอาสาสมัครเกษตรอำเภอ (อกษอ.) /จังหวัด

3.4 อาสาสมัครเกษตรหมู่บ้าน (อกม.) /ทุกอำเภอ อำเภอละ 25 ราย รวมทั้งสิ้น 300 ราย

**4. กิจกรรม และวิธีการดำเนินงาน**

**4.1** **ขับเคลื่อนงานอาสาสมัครเกษตร**

4.1.1 ประชุมคณะกรรมการ

1) ประชุมคณะกรรมการบริหารงานอาสาสมัครเกษตรจังหวัด

2) ประชุมคณะกรรมการอาสาสมัครเกษตรจังหวัด (อกษจ.)

กระทรวงเกษตรและสหกรณ์ได้มอบหมายให้กรมส่งเสริมการเกษตร ดำเนินการขับเคลื่อนงานอาสาสมัครเกษตร ตามระเบียบกระทรวงเกษตรและสหกรณ์ ว่าด้วย การบริหารงานอาสาสมัครเกษตร พ.ศ.2560 ในรูปแบบของคณะกรรมการชุดต่างๆ ที่มีทั้งส่วนราชการและอาสาสมัครเกษตร ตั้งแต่ระดับส่วนกลางและจังหวัด เพื่อกำหนดนโยบาย แนวทางบูรณาการงานการส่งเสริมและสนับสนุนการปฏิบัติงานของอาสาสมัครเกษตร/อาสาสมัครเกษตรหมู่บ้าน (อกม.) ตลอดจนแก้ไขปัญหาอุปสรรคที่เกิดขึ้นจากการปฏิบัติงาน บุคคลเป้าหมาย ประกอบด้วย คณะกรรมการบริหารอาสาสมัครเกษตรจังหวัด จำนวน 15 ราย และคณะกรรมการอาสาสมัครเกษตรจังหวัด (อกษจ.) จำนวน 16 ราย

**4.2** **ส่งเสริมและพัฒนากระบวนการปฏิบัติงานอาสาสมัครเกษตร**

สำนักงานเกษตรจังหวัดและสำนักงานเกษตรอำเภอ ร่วมกันดำเนินการวางแผนการจัดทำหลักสูตรการเรียนรู้ แผนการถ่ายทอดความรู้ การจัดเวที และการจัดกิจกรรมแลกเปลี่ยนเรียนรู้แก่อาสาสมัครเกษตรหมู่บ้าน (อกม.) และคณะกรรมการอาสาสมัครเกษตรอำเภอ เพื่อให้มีความรู้ ทักษะด้านต่างๆ และมีกระบวนการปฏิบัติงานตามโครงสร้างการบริหารงานที่ชัดเจน สามารถประสานความช่วยเหลือแก่เกษตรกรในหมู่บ้าน พร้อมทั้งสนับสนุนการปฏิบัติงานของเจ้าหน้าที่และกระทรวงเกษตรและสหกรณ์ได้อย่างมีประสิทธิภาพ

4.2.1 เวทีขับเคลื่อนงานคณะกรรมการอาสาสมัครเกษตรอำเภอ

สำนักงานเกษตรจังหวัด คัดเลือกคณะกรรมการอาสาสมัครเกษตรอำเภอๆ ละ 4 ราย ที่ผ่านการประเมินคุณสมบัติการเป็น Smart Farmer รวม 48 ราย เข้าร่วมเวทีการขับเคลื่อนงาน เพื่อวางแผนการขับเคลื่อนงานอาสาสมัครเกษตร/อาสาสมัครเกษตรหมู่บ้าน (อกม.) ตามบทบาทหน้าที่ให้เหมาะสม ในแต่ละพื้นที่ และจัดทำแผนผังโครงสร้างคณะกรรมการอาสาสมัคเกษตรอำเภอ (อกษอ.) พร้อมทั้งเสริมสร้างความรู้ที่จำเป็นในการปฏิบัติงานให้มีประสิทธิภาพ และสร้างช่องทางการติดต่อสื่อสารให้ชัดเจนเกิดเครือข่ายการทำงานตั้งแต่ระดับตำบล อำเภอ จังหวัด ทั้งนี้ เมื่อดำเนินการแล้วเสร็จ ให้รายงานผลการใช้จ่ายงบประมาณในระบบ e-project และสรุปผลเวทีขับเคลื่อนงาน ส่งกรมส่งเสริมการเกษตรภายในวันที่ 30 พฤษภาคม 2563

4.2.2 จัดเวทีแลกเปลี่ยนเรียนรู้อาสาสมัครเกษตรหมู่บ้าน

สำนักงานเกษตรอำเภอ คัดเลือกอาสาสมัครเกษตร (อกม.) อำเภอละ 25 ราย ที่ผ่านการประเมินคุณสมบัติการเป็น Smart Farmer รวม 300 ราย เข้าร่วมเวทีแลกเปลี่ยนเรียนรู้ เพื่อทบทวนบทบาทหน้าที่และภารกิจของอาสาสมัครเกษตรหมู่บ้าน (อกม.) ในการสนับสนุนงานด้านการเกษตร พร้อมทั้งเสริมสร้างความรู้ที่จำเป็นในการปฏิบัติงาน ได้แก่ การจัดเก็บข้อมูลทางการเกษตร การจัดทำแผนการผลิตรายบุคคล (IFPP) การติดตามสถานการณ์การสำรวจแปลงพยากรณ์ การใช้เครื่องมือสื่อสารสมาร์ทโฟน และการสร้างช่องทางการติดต่อสื่อสารให้ชัดเจนเกิดเครือข่ายการทำงาน ทั้งนี้ เมื่อดำเนินการแล้วเสร็จ ให้รายงานผลการใช้จ่ายงบประมาณในระบบ e-project บันทึกข้อมูลเกษตรกรในระบบ rbm และสรุปผลการจัดเวทีการเรียนรู้ ส่งให้สำนักงานเกษตรจังหวัด ภายในวันที่ 15 พฤษภาคม 2563

**5. แผนปฏิบัติงาน**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| กิจกรรม/ขั้นตอน | แผนปฏิบัติงาน | | | | | | | | | | | |
| ปี 2562 | | | ปี 2563 | | | | | | | | |
| ต.ค. 62 | พ.ย. 62 | ธ.ค. 62 | ม.ค. 63 | ก.พ. 63 | มี.ค. 63 | เม.ย. 63 | พ.ค. 63 | มิ.ย. 63 | ก.ค. 63 | ส.ค. 63 | ก.ย. 63 |
| **ขับเคลื่อนงานอาสาสมัครเกษตร** |  |  |  |  |  |  |  |  |  |  |  |  |
| 1. ประชุมคณะกรรมการบริหารงานอาสาสมัครเกษตรจังหวัด |  |  | **★** |  |  |  |  |  |  |  |  |  |
| 1. ประชุมคณะกรรมการอาสาสมัครเกษตรจังหวัด |  |  |  | **★** |  |  |  |  |  |  |  |  |
| **ส่งเสริมและพัฒนาศักยภาพอาสาสมัครเกษตร** |  |  |  |  |  |  |  |  |  |  |  |  |
| 1. จัดเวทีขับเคลื่อนงานคณะกรรมการอาสาสมัครเกษตรอำเภอ |  |  |  | **★** |  |  |  |  |  |  |  |  |
| 1. จัดเวทีแลกเปลี่ยนเรียนรู้อาสาสมัครเกษตรหมู่บ้าน |  |  |  |  | **★** |  |  |  |  |  |  |  |

**6. ผลผลิต ผลลัพธ์ ตัวชี้วัด**

**6.1 ผลผลิต (output)**

1) คณะกรรมการอาสาสมัครเกษตรอำเภอ (อกษอ.) จำนวน 48 ราย สามารถปฏิบัติงานตามกระบวนการโครงสร้างการบริหารงานอาสาสมัครเกษตร และเกิดการเชื่อมโยงงานอาสาสมัครเกษตร

2) อาสาสมัครเกษตรหมู่บ้าน (อกม.) จำนวน 300 ราย ได้รับการพัฒนาศักยภาพ มีความรู้ความเข้าใจในบทบาทหน้าที่ สามารถปฏิบัติงานได้และให้บริการช่วยเหลือเกษตรกรได้อย่างมีประสิทธิภาพและกระบวนการเรียนรู้ด้านการพัฒนาการเกษตร

**6.2 ผลลัพธ์ (outcome)**

1) มีนโยบายการส่งเสริมและสนับสนุนเพื่อให้การปฏิบัติงานของอาสาสมัครเกษตรและอาสาสมัครเกษตรหมู่บ้าน (อกม.) เป็นไปอย่างมีประสิทธิภาพ

2) อาสาสมัครเกษตรหมู่บ้าน (อกม.) มีความรู้ความเข้าใจในบทบาทหน้าที่ สามารถปฏิบัติงานได้ และมีองค์ความรู้ที่จำเป็นในการให้บริการช่วยเหลือเกษตรกรได้รวดเร็วและทั่วถึง

**6.3 ตัวชี้วัด**

**เชิงปริมาณ** ร้อยละ 75 ของอาสาสมัครเกษตรหมู่บ้าน (อกม.) ที่เข้าร่วมเวทีแลกเปลี่ยนเรียนรู้ได้รับการพัฒนาทักษะตามบทบาทหน้าที่สามารถปฏิบัติงานได้อย่างมีประสิทธิภาพ

**เชิงคุณภาพ** อาสาสมัครเกษตรหมู่บ้าน มีความสามารถในการปฏิบัติงานตามบทบาทหน้าที่และให้บริการช่วยเหลือแก่เกษตรกรได้

**7. ผลที่คาดว่าจะได้รับ**

อาสาสมัครเกษตรหมู่บ้าน มีความรู้ ความเข้าใจในกระบวนการปฏิบัติงาน เป็นผู้ช่วยเจ้าหน้าที่ในการพัฒนางานด้านการเกษตร และนำความรู้ ประสานความช่วยเหลือ เพื่อให้เกษตรกรได้รับการบริการที่รวดเร็วและทั่วถึง

**8. ผู้รับผิดชอบ**

**กลุ่มส่งเสริมและพัฒนาเกษตรกร**

1. ชื่อ นางพรทิพา ด่านอรุณ

ตำแหน่ง หัวหน้ากลุ่มส่งเสริมและพัฒนาเกษตรกร

โทร. 056 - 990399 ต่อ 107 หรือ 096 – 668-6876

โทรสาร 05 661 3423

2. ชื่อ นางสาวศุภพิชญ์ บุญทั่ง

ตำแหน่ง นักวิชาการส่งเสริมการเกษตรปฏิบัติการ

โทร. 056 - 990399 ต่อ 107 หรือ 095 – 6154142

โทรสาร 05 661 3423